2. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 821 της 7/16 Σεπτ. 1977 (ΦΕΚ Α΄ 264) Περί συγκροτήσεως και λειτουργίας του Γνωμοδοτικού Συμβουλίου Τεχνικής και Επαγγελματικής Εκπαιδεύσεως. Έχοντες υπ’ όψιν: 1.Τας διατάξεις του άρθρ. 73 του Νόμ. 576/77 «περί οργανώσεως και Διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως» (τόμ. 32Β σελ. 444,795). 2.Την υπ’ αριθ. 713/14.7.1977 γνωμοδότησιν του Συμβουλίου της Επικρατείας, προτάσει του Υπουργού Εθνικής Παιδείας και Θρησκευμάτων, αποφασίζομεν: Συγκρότησις Άρθρ.1.-1.Η θητεία των μελών του υπό του άρθρ. 73 του Νόμ. 576/77 προβλεπομένου Γνωμοδοτικού Συμβουλίου της Τεχνικής και Επαγγελματικής Εκπαιδεύσεως, είναι διετής αρχομένη την 1ην Ιανουαρίου και λήγουσα την 31 Δεκεμβρίου του επομένου έτους. 2.Διαρκούσης της θητείας επιτρέπεται η αντικατάστασις μέλους δι’ εύλογον αιτίαν υπό του ορίζοντος τούτο Οργάνου. Το εις αντικατάστασιν παραιτηθέντος, εκπεσόντος, θανόντος, αντικατασταθέντος ή αποχωρήσαντος μέλους διορισθέν νέον μέλος διανύει τον υπόλοιπον χρόνον της θητείας του αντικαθιστωμένου. Μέλος εξαντλήσαν την θητείαν του δύναται να διορισθή εκ νέου. 3.Του γνωμοδοτικού Συμβουλίου της Τεχνικής και Επαγγελματικής Εκπαιδεύσεως προεδρεύει κατά Νόμον ο αρμόδιος επί θεμάτων Επαγγελματικής Εκπαιδεύσεως Υφυπουργός του Υπουργείου Εθνικής Παιδείας και Θρησκευμάτων, αναπληρούμενος υπό του Γενικού Γραμματέως του αυτού Υπουργείου. Συνεδρίασις-Απαρτία-Έκδοσις γνωμοδοτήσεων Άρθρ.2.-1.Το Γνωμοδοτικόν Συμβούλιον συνεδριάζει εις το κατάστημα του Υπουργείου Εθνικής Παιδείας και Θρ/των τακτικώς μεν ανά δίμηνον εκτάκτως δε οσάκις, κατά την κρίσιν του Προέδρου του, σοβαρά και επειγούσης φύσεως θέματα επιβάλλουν τούτο. 2.Το Συμβούλιον συγκαλείται προσκλήσει του Προέδρου δι’ εγγράφου προσκλήσεως αυτού. Η πρόσκλησις επιδίδεται επί αποδείξει δι’ οιουδήποτε Δημοσίου οργάνου προς έκαστον των τακτικών και αναπληρωματικών μελών τρεις τουλάχιστον ημέρας προ της συνεδριάσεως, επ’ αυτής δε αναγράφονται και τα θέματα της ημερησίας διατάξεως. Εις επειγούσας περιπτώσεις εκτιμωμένας υπό του Προέδρου, η πρόσκλησις δύναται να επιδίδεται εις τους παραλήπτας την προηγουμένην της συνεδρίας. 3.Τα απόντα ή κωλυόμενα μέλη αναπληρούν οι κατά την παρ. 1 του άρθρ. 73 του Νόμ. 576/77 οριζόμενοι αναπληρωταί αυτών. 4.Το Συμβούλιον ευρίσκεται εν απαρτία και συνεδριάζει εγκύρως αν παρίστανται τουλάχιστον α)8 εκ των υπό στοιχ. α΄, β΄, γ΄ και δ΄ της παρ. 1 του άρθρ. 73 του Νόμ. 576/77 μελών αυτού, και β)6 εκ των υπό στοιχ. ε΄ της παρ. 1 του άρθρ. 73 του Νόμ. 576/77 μελών αυτού. 5.Αι συνεδριάσεις του Συμβουλίου είναι μυστικαί. Ο Πρόεδρος δύναται να καλή εις τας συνεδριάσεις οιονδήποτε υπάλληλον ή ιδιώτην προς παροχήν πληροφοριών ή γνωμών σχετικών με τα συζητούμενα θέματα. 6.Τα προς συζήτησιν θέματα εισηγούνται εις το Συμβούλιον μέλη αυτού, οριζόμενα υπό του Προέδρου του. 7.Αι γνωμοδοτήσεις του Συμβουλίου εκδίδονται δι’ απολύτου πλειοψηφίας των παρόντων μελών αυτού, επικρατούσης εν ισοψηφία της ψήφου του Προέδρου. Αν υπάρχουν πλείονες των δύο γνωμών οι ακολουθούντες τας ασθενεστέρας οφείλουν να προσχωρήσουν εις τας δύο επικρατεστέρας, οπότε η ψηφοφορία διενεργείται προς ψήφισιν μιας εκ των δύο. 8.Αι γνωμοδοτήσεις του Συμβουλίου διατυπούνται εις πρακτικά υπογραφόμενα υπό του Προέδρου και των παρόντων μελών αυτού. Εις τα πρακτικά αναγράφονται τα ονόματα πάντων των συμμετασχόντων μελών, αναφέρεται δε η απουσία ή το κώλυμα τακτικών μελών και η συμμετοχή αναπληρωματικών. Εις τα πρακτικά καταχωρίζονται άπασαι αι γνώμαι των συμμετασχόντων μελών. Τα πρακτικά της προηγουμένης συνεδριάσεως επικυρούνται κατά την επομένην τοιαύτην, μη αποκλειομένης της επικυρώσεως τούτων και αυθημερόν. Τα εκδιδόμενα αποσπάσματα υπογράφονται υπό του Προέδρου και του Γραμματέως. Υποεπιτροπαί Άρθρ.3.-Προς τον σκοπόν της ταχείας διεξαγωγής και διευκολύνσεως του έργου του Συμβουλίου, δύναται δι’ αποφάσεως του Προέδρου του, να συγκροτούνται υποεπιτροπαί, εις τας οποίας ανατίθεται η λεπτομερής εξέτασις συγκεκριμένων θεμάτων, και η διατύπωσις συμπερασμάτων. Αι υποεπιτροπαί συγκροτούνται εκ τριών έως πέντε μελών του Συμβουλίου οριζομένων υπό του Προέδρου του, ο οποίος ορίζει και τον Πρόεδρον εκάστης υποεπιτροπής. Αι εκθέσεις των υποεπιτροπών διαβιβάζονται δια του Προέδρου εις το Συμβούλιον, επέχουσαι θέσιν εισηγήσεων. Αλληλογραφία-Τηρητέα βιβλία-Σφραγίς Άρθρ.4.-1.Το Συμβούλιον αλληλογραφεί δια του Προέδρου αυτού απ’ ευθείας μετά των Δημοσίων Αρχών και των Νομικών Προσώπων Δημοσίου Δικαίου, υποχρεουμένων αμελλητί εις παροχήν των αιτουμένων στοιχείων ή πληροφοριών, ως επίσης και μετά των Νομικών Προσώπων Ιδιωτικού Δικαίου και Ιδιωτών. (Μετά την σελ. 60(δ) Σελ. 60,01 Τεύχος 674-Σελ. 3 Συμβούλια Επαγγελματικής και Τεχνικής Εκπαιδεύσεως 32.Α.γ.2 2.Τα βιβλία του Γνωμοδοτικού Συμβουλίου τηρούνται υπό του Γραμματέως αυτού και είναι τα ακόλουθα: α.Βιβλίον πρωτοκόλλου εισερχομένων και εξερχομένων εγγράφων. β.Βιβλίον Πρακτικών των συνεδριών. γ.Βιβλίον διεκπεραιώσεως των παραδιδομένων εγγράφων. 3.Τα τηρούμενα βιβλία αριθμούνται και μονογραφούνται κατά φύλλον υπό του Γραμματέως, θεωρούνται δε υπό του Προέδρου εις το τελευταίον φύλλον αυτών. 4.Το Συμβούλιον έχει ιδίαν με την ονομασίαν αυτού σφραγίδα. Καθορισμός αποζημιώσεων Άρθρ.5-Εις τον Πρόεδρον, τα μέλη και τον Γραμματέα του Συμβουλίου καταβάλλεται αποζημίωσις οριζομένη συμφώνως προς τας διατάξεις του Ν.Δ. 176/69 εγγραφομένης εις τον προϋπολογισμόν του Υπουργείου Εθνικής Παιδείας και Θρησκευμάτων της αναγκαιούσης πιστώσεως. Μεταβατικαί διατάξεις Άρθρ.6.-1.Η πρώτη συγκρότησις του υπό του παρόντος Π.Δ/τος προβλεπομένου Γνωμοδοτικού Συμβουλίου της Τεχνικής και Επαγγελματικής Εκπαιδεύσεως, θέλει πραγματοποιηθεί εντός διμήνου από της δημοσιεύσεως του παρόντος. 2.Η θητεία του πρώτου συγκροτηθησομένου Συμβουλίου άρχεται από της κατά την προηγουμένην παράγραφον πρώτην συγκρότησίν του, και λήγει την 31 Δεκεμβρίου 1978. Έναρξις ισχύος Άρθρ.7.-Η ισχύς των διατάξεων του παρόντος άρχεται από της δημοσιεύσεώς του εις την Εφημερίδα της Κυβερνήσεως, εκτός αν άλλως ορίζεται εν αυτώ. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Π.Δ/τος. Σελ. 60,02 Τεύχος 674-Σελ. 4 32.Α.γ.2 Συμβούλια Επαγγελματικής και Τεχνικής Εκπαιδεύσεως 